Katy Perry vil kjøpe kloster – møter nonne-motstand
Ifølge dokumenter US Weekly har fått tilgang til, hevder nonnene Rita Callanan og Catherine Rose at klosteret i villastil med utsikt over LA sentrum ligger i deres hender, og at de kan bestemme kjøp og salg av eiendommen. Søster Rita og søster Catherine solgte dermed eiendommen til restauratør Dana Hollister for 15,5 millioner dollar, altså i overkant av 122 millioner norske kroner.Det er ett problem, også erkebiskop Jose Gomez hevder at eiendommen ligger i hans eie og at han kan selge den til hvem han vil, dermed blir søstrenes salg ugyldig. Gomez, på sin side har vært i forhandlinger med Perry, som ifølge LA Times er villig til å betale over 114 millioner norske kroner for å gjøre eiendommen til hennes hjem. Sangeren har selv besøkt nonnene i håp om å få til en avtale, men søster Rita var ikke noen fan av superstjernen, som Forbes har kåret til den kvinnen i verden som tjener mest. – Vel, jeg fant filmene av Katy Perry og hvis det er greit å si, ble jeg ikke imponert av noe av det, sier søster Rita til avisen. – Vi har gitt mange år til dette bispedømmet og vi har tjent dem godt. For bispedømmet til å putte oss under bussen og kjøre over oss, nei, det blir for mye for meg , legger hun til.Selv om stjernen troner amerikanske rikinglister, skulle hun fortsatt ønske hun hadde en utdannelse. – Jeg synes det er litt skuffende å tenke på at jeg aldri tok meg noe lengre utdannelse. Jeg kunne virkelig trengt det, sier artisten i et intervju med Yahoo. I tillegg har sangeren uttalt at hun ønsker barn i fremtiden, med eller uten mann. Det har nemlig vært stille på kjærlighetsfronten en stund nå. Det er tre år siden ekteskapet med Russel Brand (40) gikk i vasken, og forholdet til John Mayer (37) tok slutt i fjor. 30-åringen har på kort tid rukket å bli en av verdens mest suksessfulle artister. I mai var hun i Norge med sin «Prismatic World Tour». Les VGs anmeldelse av hver eneste låt her.
Popstjernen Katy Perry vil kjøpe klosteret «Sisters of the Immaculate Heart of Mary» i Los Angeles, men nå avviser en erkebiskop salget.